钦定古今图书集成/明伦汇编/氏族典/第104卷 > 《廖用贤尚友录》 > 柴望
## 钦定古今图书集成/明伦汇编/氏族典/第104卷 > 《廖用贤尚友录》 > 柴望

按《万姓统谱》：“望字宗礼，钱塘人。为人朴茂，不事表暴，
见义事辄为友。”括苍金观者，前元明州学官。元亡，退
居钱塘。母殁，贫不能葬，以哀毁殁，而其妻继殒。宗礼
哭之曰：“吾友之不幸至是哉！子且孱弱，三丧在前，吾
责也。”乃捐赀治丧事，及告于观所常往来者，因得举，
从其先兆葬焉。人义之，而目为“柴义士。”杭州府儒学
教授徐一夔为著《柴氏义事记》。子车，官至兵部尚书。